Z A P I S N I K

1. (konstituirajuće) sjednice Vijeća Mjesnog odbora  Staro Brestje
održane 25. lipnja 2021.

Sjednica se održava u Područnom uredu Gradske uprave Sesvete, u Sesvetama, Trg Dragutina Domjanića 4, soba broj 23, s početkom u 14,00 sati.


Sukladno članku 4. Poslovnika o radu Vijeća Mjesnog odbora Staro Brestje, sjednici predsjedava Tomislav Kenjerić. Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora Staro Brestje .
Predsjedatelj konstatira da je nazočno pet izabranih članova, odnosno zamjenika članova, od ukupno sedam članova Vijeća, što znači da Vijeće može pravovaljano odlučivati.

NAZOČNI IZABRANI ČLANOVI VIJEĆA:

Tomislav Kenjerić, Anđa  Čujić, Mia Bokulić, Antun Bošnjaković, Lidija Đukić.
NENAZOČNI ČLANOVI VIJEĆA: Marko Kralj, Stjepan Horvat.

OSTALI NAZOČNI:

· Stipe Jurić
· Katica Sajković

Na prijedlog predsjedatelja Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva

2. Izvješće Mandatnog povjerenstva o provedenim izborima za članove Vijeća Mjesnog odbora Staro Brestje
3. Polaganje prisege članova Vijeća

4. Izbor predsjednika Vijeća

5. Izbor potpredsjednika Vijeća

6. Pitanja i prijedlozi
Ad 1. Osnivanje i izbor Mandatnog povjerenstva
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave Vijeće jednoglasno, donosi

Z A K LJ U Č A K

o osnivanju  i o izboru članova  Mandatnog povjerenstva

1. Osniva  se Mandatno povjerenstvo Vijeća Mjesnog odbora Staro Brestje (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.


3. U Mandatno povjerenstvo biraju se:


za predsjednika: TOMISLAV KENJERIĆ;


za članove:       1. MIA BOKULIĆ i



           2. LIDIJA ĐUKIĆ

Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Staro Brestje.
Predsjednik  Mandatnog povjerenstva podnosi izvješće. (Potpisano izvješće prilaže se ovom zapisniku.) 

Predsjedatelj otvara raspravu.


Bez rasprave Vijeće jednoglasno, donosi

ZAKLJUČAK
1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Gradske četvrti Sesvete:


(ime i prezime)                                                                           (kandidacijska lista - skraćeno)

1. TOMISLAV KENJERIĆ


MOŽEMO!, ZAGREB JE NAŠ!, NL,




OraH, ZA GRAD, NLZG

2. MARKO KRALJ
MOŽEMO!, ZAGREB JE NAŠ!, NL,

OraH, ZA GRAD, NLZG

3. ANĐA ČUJIĆ
MOST, PROJEKT DOMOVINA
4. MIA BOKULIĆ
MOST, PROJEKT DOMOVINA
5. ANTUN BOŠNJAKOVIĆ

HDZ, HSLS, HSU
6. STJEPAN HORVAT
DP, ZELENA LISTA
7. LIDIJA ĐUKIĆ
  


 "365 STRANKA RADA I SOLIDARNOSTI
2. Ovaj će zaključak biti objavljen na oglasnoj ploči u sjedištu Mjesnog odbora Staro Brestje.

Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se ovom zapisniku./

Ad 4. Izbor predsjednice Vijeća

Predsjedatelj obavještava članove Vijeća da je u skladu s Poslovnikom Vijeća podnesen jedan  prijedlog za izbor predsjednice Vijeća.
Prijedlog  da se za predsjednicu izabere  Anđa Čujić - podnijeli su članovi: Anđa Čujić, Mia Bokulić, Antun Bošnjaković, Lidija Đukić.
            /Prijedlog se prilaže ovom zapisniku./
              Predsjedatelj otvara raspravu.
Budući da nitko ne traži riječ, predsjedatelj utvrđuje da je 4  glasa ZA i 1 glas PROTIV dobila kandidatkinja Anđa Čujić  i konstatira da Vijeće donosi
Z A K LJ U Č A K

o izboru predsjednice Vijeća Mjesnog odbora Staro Brestje

1. Za predsjednicu Vijeća Mjesnog odbora Staro Brestje izabrana je ANĐA ČUJIĆ.

2. Ovaj će zaključak biti objavljen na oglasnoj ploči u sjedištu Mjesnog odbora Staro Brestje.

Predsjedatelj čestita izabranoj predsjednici i poziva ju da nastavi voditi sjednicu.


Predsjednica zahvaljuje članovima Vijeća na ukazanom mu povjerenju i nastavlja predsjedati.

Ad 5. Izbor potpredsjednika Vijeća
Predsjedatelj obavještava članove Vijeća da je u skladu s Poslovnikom Vijeća podnesen jedan  prijedlog za izbor potpredsjednika Vijeća
Prijedlog  da se za potpredsjednika izabere  ANTUN BOŠNJAKOVIĆ podnijeli su članovi:  Antun Bošnjaković,Mia Bokulić, Anđa Čujić, , Lidija Đukić     
            /Prijedlog se prilaže ovom zapisniku./
              Predsjedatelj otvara raspravu.


Budući da nitko ne traži riječ, predsjedatelj utvrđuje da je 4  glasa ZA i 1 glas PROTIV dobio kandidat Antun Bošnjaković  i konstatira da Vijeće donosi
Z A K LJ U Č A K

o izboru potpredsjednika Vijeća


1. Za potpredsjednika Vijeća Mjesnog odbora Staro Brestje izabran je Antun Bošnjaković.


2. Ovaj će zaključak biti objavljen na oglasnoj ploči u sjedištu Mjesnog odbora Staro Brestje.

            Predsjednik čestita izabranom potpredsjedniku.

            Potpredsjednik zahvaljuje članovima Vijeća.

Ad 6. Pitanja i prijedlozi

Budući da nitko ne traži riječ, predsjednik zaključuje sjednicu.

Dovršeno u 14.35 sati.

KLASA: 026-02/21-002/943
URBROJ: 251-06-11-12-21-2
Sesvete, 25. lipnja  2021.                 
Predsjednica
Vijeća Mjesnog odbora

                   Staro Brestje
                                                                                                                                               Anđa Čujić
